Mimomaternicovi plod
Dobrí deň mne do teraz chodila pravidelne menštruácia teraz zrazu mesiac nie .bola som.sone sólo nič any test neukázalo nič prosím vás môže byť ze mam mimo maternici plod ..prosím vás ukáže mi to test tehotenský keď mám mimo maternici plod ..aké sú príznaky ďakujem
Dobrý deň.
Ďakujeme za Vašu otázku.
Mimomaternicové tehotenstvo je stav, kedy sa oplodnené vajíčko uhniezdi mimo maternice. Najčastejšie sa jedná o uhniezdenie vo vajcovode, ale taktiež sa môže uhniezdiť aj vo vaječníku alebo pobrušnici. Akonáhle sa vajíčko uhniezdi, telo začne vyplavovať choriogonadotropný hormón, ktorého prítomnosť možno zistiť práve tehotenským testom. Okrem typických príznakov ako sú vynechanie menštruácie, pozitívny tehotenský test, nevoľnosti, sa objavia aj príznaky ako sú krvácanie alebo špinenie, bolesť v podbrušku, bledosť, straty vedomia a podobne. Počas ultrazvukového vyšetrenia je možné takýto typ tehotenstva rozpoznať. V prípade, že tehotenský test aj ultrazvuk vyšli negatívne, je prípadné tehotenstvo vysoko nepravdepodobné. Pokiaľ máte aj napriek tomu pochybnosti, odporúčam opätovne kontaktovať lekára.
Prajem pekný zvyšok dňa.
S pozdravom
Mgr. Barbora Bičanovská